સાપકડા ગામની પ્રાથમિક શાળામાં ૩૨૮ વિદ્યાર્થીઓ છે અને ૧૧ શિક્ષકોનું સેટઅપ છે જોકે બે શિક્ષકોની ઘટ અગાઉ હતી જ અને તાજેતરમાં દિલીપ પટેલ નામના શિક્ષકની બદલી કરવામાં આવી છે જેથી ગ્રામજનોએ શિક્ષકોની ઘટ પૂરી કરવાની માંગ કરી છે તેમજ બે શિક્ષકો ઘટતા હોય અને વધુ એક શિક્ષકની બદલી કરાઈ છે જેથી આજે ગામના સરપંચ દીલીપસિંહ ઝાલા, લલીતભાઈ ડોડીયા, ચંદુભાઈ કણઝારીયા, દેવજીભાઈ ડાભી, લક્ષ્મણ મકવાણા સહિતના આગેવાનો સાથે વાલીઓએ શાળાને તાળાબંધી કરી હતી અને શિક્ષકોની ઘટ પૂરી કરવાની માંગ કરી હતી.